
R O M Â N I A

                                                      JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea înregistrării Municipiului Focşani în Sistemul Naţional Electronic de Plată online a taxelor şi impozitelor utilizând cardul bancar (SNEP), precum şi stabilirea modului
 în care este suportat comisionul bancar

             Consiliul local al Muncipiului Focşani, judeţul Vrancea, întrunit în şedinţă ordinară,

            -analizând proiectul de hotărâre iniţiat de consilierii locali : Tănase Neculai, Preda Ionel, Chiper Lucica, Istudor Vasile, Popoiu Emil Dănuţ, Popa Eugen Vasile, Şuşu Cristinel, prin care se propune aprobarea înregistrării Municipiului Focşani în Sistemul Naţional Electronic de Plată online a taxelor şi impozitelor utilizând cardul bancar (SNEP), precum şi stabilirea modului în care este suportat comisionul bancar, raportul întocmit de Direcţia economică înregistrat la nr.13295/13.03.2012;

            -văzând avizul favorabil al Comisiei pentru buget, finanţe, investiţii, liberă initiaţivă, economic şi servicii publice;

            -în conformitate cu prevederile H.G. nr. 1235/2010 privind aprobarea realizării Sistemului naţional electronic de plată online a taxelor şi impozitelor utilizând cardul bancar şi Ordinului Ministerului Administraţiei şi Internelor nr. 168/14/95/2011 pentru aprobarea Normelor metodologice privind Sistemul naţional electronic de  plată online a taxelor şi impozitelor utilizând cardul bancar;

           -în baza art.36 alin.(9) , precum şi în temeiul art. 45 alin.(1) din Legea nr. 215/2001 privind administraţia publică locală, republicată în 2007, cu modificările şi completările ulterioare;

H O T Ă R Ă Ş T E

Art. 1. Se aprobă înregistrarea Municipiului Focşani în Sistemul Naţional Electronic de Plată online a taxelor şi impozitelor utilizând cardul bancar (SNEP).

Art. 2. Comisionul bancar, în cazul plăţilor online a taxelor şi impozitelor locale, a amenzilor şi a altor creanţe bugetare efectuate cu cardul bancar de către persoane fizice şi persoane fizice autorizate, perceput de instituţia de credit acceptatoare,  va fi suportat integral de la bugetul local al Municipiului Focşani.

Art. 3. Prezenta hotărâre constituie parte integrantă din documentaţia necesară înregistrării Municipiului Focşani în Sistemul Naţional Electronic de Plată online a taxelor şi impozitelor utilizând cardul bancar (SNEP), al cărui operator desemnat, de către Ministrul Comunicaţiilor şi Societăţii informaţionale este Centrul Naţional de Management pentru Societatea Informaţională.
            Art. 4 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul impozite şi taxe locale şi Serviciul comunicare.

        PREŞEDINTE DE ŞEDINŢĂ,

                 Vrâncianu Gicu
                                                                                                    CONTRASEMNEAZĂ,

                                                                                   SECRETARUL MUNICIPIULUI FOCŞANI
                                                                                                      Eduard Marian Corhană                         

